

**Izglītības, kultūras, sporta un sociālās komitejas sēdes**

**protokols Nr. 5**

Carnikavā, Carnikavas pagastā, Ādažu novadā 2023. gada 5. aprīlī

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 09:00.

Kārtējā atklāta, izņemot darba kārtības 10. un 11. jautājumu, sēde sasaukta Pašvaldību likumā un Ādažu novada pašvaldības nolikumā noteiktajā kārtībā.

Sēdi vada: Kerola Dāvidsone (LRA).

Sēdi protokolē: Administratīvās nodaļas vecākā referente Sintija Tenisa.

Komitejā pavisam 9 deputāti.

Komitejas sēdē piedalās 9 deputāti:

komitejas locekļi: Sniedze Brakovska (LRA), Arta Deniņa (JKP) (*līdz plkst. 12.00*), Genovefa Kozlovska (LZS), Antra Krasta (LZS), Raitis Kubuliņš (LZP), Raivis Pauls (LZS) (*līdz plkst. 12.00*), Liāna Pumpure (LRA), Arnis Rozītis (LRA).

Komitejas sēdē piedalās:

Pašvaldības domes priekšsēdētājas vietnieks attīstības jautājumos: Valērijs Bulāns (LRA).

Administrācijas darbinieki: Annija Dukāte, Agris Grīnvalds, Aija Kalvāne, Everita Kāpa, Ieva Pelcmane, Inga Pērkone, Guntis Porietis.

Citi: Ādažu novada Mākslu skolas direktores vietniece izglītības jomā Signe Dadzīte.

**DARBA KĀRTĪBĀ:**

1. Par Izglītības, kultūras, sporta un sociālās komitejas šā gada 5. aprīļa sēdes darba kārtības apstiprināšanu.
2. Par saistošo noteikumu “Grozījumi Ādažu novada pašvaldības 2022. gada 23. februāra saistošajos noteikumos Nr. 11/2022 “Interešu un pieaugušo neformālās izglītības programmu licencēšanas kārtība”” projektu.
3. Par saistošo noteikumu “Par pašvaldības pabalstu ēdināšanai pirmsskolas un vispārējās izglītības iestādēs Ādažu novadā” projektu.
4. Par noteikumu “Par skolēnu nodarbinātības pasākumiem vasaras brīvlaikā” projektu.
5. Par nolikuma “Iniciatīvas projektu finansēšanas kārtība Ādažu novada pašvaldībā” projektu.
6. Par Siguļu pirmsskolas izglītības iestādes “Piejūra” attīstības plānu 2023. - 2027. gadam.
7. Par Ādažu novada kultūras centra Skatītāju zāles nomu privātās pirmsskolas “Patnis” Pavasara koncerta norisei.
8. Par rindas kārtību bērnu uzņemšanai pašvaldības pirmsskolas izglītības iestādēs.
9. Informatīvs ziņojums par izglītojamo uzņemšanas noteikumiem Ādažu novada Mākslu skolā.
	* SLĒGTĀ DAĻA –
10. Par īres līguma noslēgšanu pašvaldības dzīvoklim Kanāla iela 81 dz. 3, Alderi.
11. Par dzīvojamās telpas īres līgumu noslēgšanu.

**1. Par Izglītības, kultūras, sporta un sociālās komitejas šā gada 5. aprīļa sēdes darba kārtības apstiprināšanu**

|  |
| --- |
| (Kerola Dāvidsone) |

Ierosina papildināt darba kārtību ar 9. jautājumu “Informatīvs ziņojums par izglītojamo uzņemšanas noteikumiem Ādažu novada Mākslu skolā”, attiecīgi mainot pārējo jautājumu numerāciju. Ierosina apstiprināt Izglītības, kultūras, sporta un sociālās komitejas šā gada 5. aprīļa sēdes darba kārtību.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Apstiprināt** Izglītības, kultūras, sporta un sociālās komitejas šā gada 5. aprīļa sēdes darba kārtību.

**2. Par saistošo noteikumu “Grozījumi Ādažu novada pašvaldības 2022. gada 23. februāra saistošajos noteikumos Nr. 11/2022 “Interešu un pieaugušo neformālās izglītības programmu licencēšanas kārtība”” projektu**

|  |
| --- |
| (Agris Grīnvalds) |

Ziņo par saistošo noteikumu projektu, kas precizē saistošo noteikumu izdošanas tiesisko pamatu kā arī noteikumi tiek papildināti ar jaunu 23. punktu.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** saistošo noteikumu “Grozījumi Ādažu novada pašvaldības 2022. gada 23. februāra saistošajos noteikumos Nr. 11/2022 “Interešu un pieaugušo neformālās izglītības programmu licencēšanas kārtība”” projektu un virzīt to izskatīšanai pašvaldības domes šā gada 26. aprīļa sēdē.

**3. Par saistošo noteikumu “Par pašvaldības pabalstu ēdināšanai pirmsskolas un vispārējās izglītības iestādēs Ādažu novadā” projektu**

|  |
| --- |
| (Everita Kāpa) |

Ziņo par saistošo noteikumu projektu, kas nosaka kārtību, kādā Ādažu novada pašvaldība izmaksā ēdināšanas pabalstu pirmsskolas un vispārējās izglītības iestāžu izglītojamajiem, nevērtējot ģimenes ienākumus un mantisko stāvokli.

A. DENIŅA ierosina noteikt ēdināšanas pabalstu katram bērnam no 5. līdz 9. klasei vispārējās izglītības iestādē 25 *euro* apmērā mēnesī jau no šā gada septembra mēneša, ņemot vērā sagaidāmo ēdināšanas izmaksu pieaugumu.

K. DĀVIDSONE, A. DENIŅA, R. PAULS, L. PUMPURE, G. PORIETIS, E. KĀPA debatē par:

1. ēdināšanas maksas apmēru Ādažu vidusskolā un Carnikavas pamatskolā;
2. ēdināšanas pabalstu ģimenes katram bērnam no 5. līdz 9. klasei vispārējās izglītības iestādē, kas saistošo noteikumu projektā ir noteikts 20 *euro* mēnesī, kā arī iespējām palielināt ēdināšanas pabalstu minētajai skolēnu grupai līdz 25 *euro* mēnesī, finanšu līdzekļu pieejamības gadījumā, iepriekš pārskatot pašvaldības 2023. gada budžeta izpildi.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

1. **Atbalstīt** saistošo noteikumu “Par pašvaldības pabalstu ēdināšanai pirmsskolas un vispārējās izglītības iestādēs Ādažu novadā” projektu un virzīt to izskatīšanai pašvaldības domes šā gada 26. aprīļa sēdē.
2. **Pārskatīt** pašvaldības 2023. gada budžeta izpildi un finanšu līdzekļu pieejamības gadījumā izvērtēt iespējās noteikt ēdināšanas pabalstu 25 *euro* apmērā mēnesī, sākot no šā gada 1. septembra.

**4. Par noteikumu “Par skolēnu nodarbinātības pasākumiem vasaras brīvlaikā” projektu**

|  |
| --- |
| (Ieva Pelcmane) |

Ziņo par noteikumu projektu, kas nosaka kārtību, kādā Ādažu novada pašvaldība organizē un finansē skolēnu nodarbinātības pasākumus vasaras brīvlaikā no kārtējā gada 1. jūnija līdz 31. augustam Ādažu novada pašvaldības administratīvajā teritorijā deklarētiem skolēniem, kuri iegūst izglītību vispārējās, speciālās vai profesionālās izglītības iestādēs.

K. DĀVIDSONE, S. BRAKOVSKA, A. DENIŅA, A. KRASTA, A. KALVĀNE, E. KĀPA, I. PELCMANE debatē par:

1. skolēnu nodarbinātību vasaras brīvlaikā un pieteikšanās kārtību;
2. skolēnu skaitu, kuri vēlētos izmantot iespēju strādāt vasaras brīvlaikā un pieejamajām darba vietām, kā arī nepieciešamību iegūt datus par to, cik skolēniem ir vēlme vasaras brīvlaikā strādāt, lai pašvaldība izvērtētu piedāvāto un turpmāk piedāvājamo darba vietu skaitu;
3. nepieciešamību publicēt noteikumu projektu pēc iespējas ātrāk, lai uzsāktu pieteikšanos, ņemot vērā, ka skolēnu nodarbinātība sākas no šā gada 1. jūnija un ierosinājumu apstiprināt noteikumu projektu pašvaldības domes ārkārtas sēdē.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** noteikumu “Par skolēnu nodarbinātības pasākumiem vasaras brīvlaikā” projektu un virzīt to izskatīšanai pašvaldības domes šā gada 12. aprīļa ārkārtas sēdē.

**5. Par nolikuma “Iniciatīvas projektu finansēšanas kārtība Ādažu novada pašvaldībā” projektu**

|  |
| --- |
| (Annija Dukāte) |

Ziņo par nolikuma projektu, kas nosaka kārtību, kādā tiek piešķirts Ādažu novada pašvaldības finansējums, izstrādāti un vērtēti pieteikumi kultūras un mākslas projektiem, Latvijas profesionālās ievirzes un profesionālās vidējās izglītības iestādes mākslās izglītojamo dalībai konkursos ārvalstīs, jauniešu iniciatīvu projektiem, iniciatīvu projektiem, biedrību darbības nodrošināšanai, kā arī tiek noteikta finansējuma piešķiršanas un izlietojuma kontroles kārtība.

K. DĀVIDSONE, S. BRAKOVSKA, A. DENIŅA, G. KOZLOVSKA, G. PORIETIS, I. PELCMANE, I. PĒRKONE debatē par:

1. iniciatīvas projektu finansēšanas kārtību Ādažu novada pašvaldībā un konkursa “Sabiedrība ar dvēseli” dalības nosacījumiem, sniedzamā atbalsta apmēru un nosacījumiem, projekta ietvaros īstenojamajām aktivitātēm;
2. iespēju noteikt skaidrus nosacījumus, kādos iniciatīvu projektus jāpiesaka nolikumā noteiktajam finansējumam un kādos - konkursa “Sabiedrība ar dvēseli” finansējumam;
3. nepieciešamību arī biedrību projektuīstenošanānoteikt plašākas atbalstāmās aktivitātes, tostarp: neformālā mācīšanās, kultūra, ne fiziskās aktivitātes, radošā izpausme, kā arī vides teritorijas labiekārtošana, attiecīgi precizējot nolikuma 3.5. apakšpunktu.

A. DENIŅA vērš uzmanību, ka nevar atbalstīt nolikuma projektu, kamēr nav skatīta tā gala redakcija un nav pārliecinājusies, ka ir ņemti vērā visi priekšlikumi un nolikuma projekts ir attiecīgi papildināts.

Atklāti balsojot, ar 8 balsīm “Par” (Sniedze Brakovska (LRA), Kerola Dāvidsone (LRA), Genovefa Kozlovska (LZS), Antra Krasta (LZS), Raitis Kubuliņš (LZP), Raivis Pauls (LZS), Liāna Pumpure (LRA), Arnis Rozītis (LRA)), “Pret” – 1 (Arta Deniņa (JKP)), “Atturas” – nav, **KOMITEJA NOLEMJ**:

1. **Uzdot** pašvaldības administrācijas Attīstības un projektu nodaļas vecākajai ekspertei Annijai Dukātei precizēt nolikuma projekta 3.5. apakšpunktu, nosakot plašākas atbalstāmās aktivitātes biedrību projektu īstenošanai, piemēram, izglītība, kultūra, fiziskās aktivitātes un vides teritorijas labiekārtošana.
2. **Atbalstīt** nolikuma “Iniciatīvas projektu finansēšanas kārtība Ādažu novada pašvaldībā” projektu un virzīt to izskatīšanai pašvaldības domes šā gada 26. aprīļa sēdē.

**6. Par Siguļu pirmsskolas izglītības iestādes “Piejūra” attīstības plānu 2023. - 2027. gadam**

|  |
| --- |
| (Antra Krasta) |

Ziņo par Siguļu pirmsskolas izglītības iestādes “Piejūra” attīstības plānu 2023. - 2027. gadam (1. pielikums).

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** Siguļu pirmsskolas izglītības iestādes “Piejūra” attīstības plānu 2023. - 2027. gadam un virzīt to izskatīšanai pašvaldības domes šā gada 26. aprīļa sēdē.

**7. Par Ādažu novada kultūras centra Skatītāju zāles nomu privātās pirmsskolas “Patnis” Pavasara koncerta norisei**

|  |
| --- |
| (Sniedze Brakovska) |

Ziņo par SIA “Patnis un partneri” (adrese: Ūbeļu iela 15, Ādaži, Ādažu novads, LV-2164) šā gada 31. marta iesniegumu (reģ. Nr. ĀNP/1-11-1/23/1697) ar lūgumu piešķirt 75 % atlaidi Ādažu novada kultūras centra Skatītāju zāles nomai šā gada 26. aprīlī no plkst.17:00 līdz 18:00 privātās pirmsskolas “Patnis” izglītojamo un viņu vecāku Pavasara koncerta norisei saskaņā ar pašvaldības domes 2022. gada 23. februāra lēmumu Nr.54 “Par nomas maksas noteikšanu Ādažu novada kultūras centra telpu nomu un pakalpojumu maksām”.

Atklāti balsojot, ar 8 balsīm “Par” (Kerola Dāvidsone (LRA), Arta Deniņa (JKP), Antra Krasta (LZS), Genovefa Kozlovska (LZS), Raitis Kubuliņš (LZP), Raivis Pauls (LZS), Liāna Pumpure (LRA), Arnis Rozītis (LRA)), “Pret” – nav, “Atturas” – nav, “Nebalso” – 1 (S. Brakovska (LRA)), **KOMITEJA NOLEMJ**:

**Atbalstīt** 75 % atlaides piešķiršanu nomas maksai Ādažu novada kultūras centra Skatītāju zāles nomai privātās pirmsskolas “Patnis” izglītojamo un viņu vecāku Pavasara koncerta norisei šā gada 26. aprīlī no plkst.17.00 līdz plkst. 18.00 saskaņā ar pašvaldības domes 2022. gada 23. februāra lēmumu Nr. 54 “Par nomas maksas noteikšanu Ādažu novada kultūras centra telpu nomu un pakalpojumu maksām”.

**8. Par rindas kārtību bērnu uzņemšanai pašvaldības pirmsskolas izglītības iestādēs**

|  |
| --- |
| (Aija Kalvāne) |

Ziņo par *Vārds Uzvārds* šā gada 21. marta iesniegumu (reģ. Nr. ĀNP/1-11-4/23/8) par rindas kārtību bērnu uzņemšanai pašvaldības pirmsskolas izglītības iestādēs, ņemot vērot, ka viņas bērns netiek uzņemts pašvaldības pirmsskolas izglītības iestādē, jo vēl nav pienākusi rinda, savukārt jaunāka vecuma bērni jau ir tikuši uzņemti izglītības iestādē. Informē, ka *V. Uzvārds* savā iesniegumā arī aicina pārskatīt uzņemšanas kārtību un lūdz pašvaldībai segt izdevumus par privāto pirmsskolas izglītības iestādi pilnā apmērā. Ziņo par bērnu uzņemšanas kārtību pašvaldības pirmsskolas izglītības iestādē un skaidro konkrēto situāciju (2. pielikums).

K. DĀVIDSONE, S. BRAKOVSKA, A. DENIŅA, G. KOZLOVSKA, A. KALVĀNE debatē par:

1. bērnu uzņemšanas kārtību pašvaldības pirmsskolas izglītības iestādēs;
2. iespējām kompensēt izdevumus bērnu vecākiem, kuru bērni apmeklē privāto pirmsskolas izglītības iestādi, kā arī pašvaldības līdzfinansējumu privātām pirmsskolas izglītības iestādes maksai, kā arī to, ka nav pamata kompensēt izdevumus pilnā apmērā, attiecīgi neradot precedentu;
3. nepieciešamību skaidrot bērnu vecākiem, kuru bērni ir rindā uz pašvaldības pirmsskolas izglītības iestādēm, uzņemšanas kārtību pašvaldības pirmsskolas izglītības iestādēs.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

1. **Pieņemt** informāciju zināšanai.
2. **Neatbalstīt** izdevumu kompensēšanu pilnā apmērā *V. Uzvārds* par viņas bērnu izdevumu segšanu privātās pirmsskolas izglītības iestādes apmeklēšanai.
3. **Uzdot** pašvaldības administrācijas Izglītības un jaunatnes nodaļas vadītājai Aijai Kalvānei sagatavot iesniedzējai atbildes vēstuli.

**9. Informatīvs ziņojums par izglītojamo uzņemšanas noteikumiem Ādažu novada Mākslu skolā**

|  |
| --- |
| (Signe Dadzīte) |

Ziņo par Ādažu novada Mākslu skolas iekšējiem noteikumiem “Izglītojamo uzņemšanas noteikumi Ādažu novada Mākslu skolā”, kas nosaka izglītojamo uzņemšanas kārtību Ādažu novada Mākslu skolā.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Pieņemt** informāciju zināšanai.

*Plkst. 12.00 A. DENIŅA un R. PAULS atstāj sēdi.*

**- SLĒGTĀ DAĻA –**

**10. Par īres līguma noslēgšanu pašvaldības dzīvoklim Kanāla iela 81 dz. 3, Alderi**

|  |
| --- |
| (Everita Kāpa) |

Satur konfidenciālu informāciju.

**11. Par dzīvojamās telpas īres līgumu noslēgšanu**

|  |
| --- |
| (Everita Kāpa) |

Satur konfidenciālu informāciju.

*Sēde slēgta 2023. gada 5. aprīlī plkst. 12:06.*

Izglītības, kultūras, sporta un

sociālās komitejas priekšsēdētāja Kerola Dāvidsone

Protokolētāja SINTIJA TENISA

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU